Document ID: 32011R0559

UREDBA KOMISIJE (EU) št. 559/2011
z dne 7. junija 2011
o spremembi prilog II in III k Uredbi (ES) št. 396/2005 Evropskega parlamenta in Sveta glede mejnih vrednosti ostankov za kaptan, karbendazim, ciromazin, etefon, fenamifos, tiofanat-metil, triasulfuron in tritikonazol v ali na nekaterih proizvodih
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 396/2005 (1) Evropskega parlamenta in Sveta z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS in zlasti člena 14(1)(a) in člena 49(2) Uredbe,
ob upoštevanju naslednjega:
(1)
Mejne vrednosti ostankov (v nadaljnjem besedilu: MRL) za kaptan, karbendazim, ciromazin, etefon, fenamifos, tiofanat-metil, triasulfuron in tritikonazo so določene v Prilogi II in delu B Priloge III k Uredbi (ES) št. 396/2005.
(2)
Za kaptan je bila Komisija obveščena, da je bila uporaba na zeleni, špinači in peteršilju preklicana, in se tako ustrezne MRL lahko zmanjšajo brez mnenja Evropske agencije za varnost hrane (v nadaljnjem besedilu: Agencija) v skladu s členom 17 Uredbe (ES) št. 396/2005.
(3)
Za ciromazin je vrednotenje Agencije (2) pokazalo, da bi MRL za solato lahko vzbudile skrb za varstvo potrošnikov. Agencija je predlagala zmanjšanje navedenih MRL. Ta zaskrbljenost velja tudi za endivijo.
(4)
Na podlagi dodatnih podatkov, ki sta jih predložili Južna Afrika in Nemčija, je Agencija še podrobneje oblikovala svoje prejšnje vrednotenje izpostavljenosti potrošnikov za karbendazim (3) in tiofanat-metil (4). Zaključila je, da je treba zmanjšati MRL za karbendazim za grenivke, pomaranče in paradižnike ter tiofanat-metil za paradižnike.
(5)
Za etefon (5), fenamifos (6), triasulfuron (7) in tritikonazol (8) je Agencija predložila utemeljena mnenja glede obstoječih MRL v skladu s členom 12(2) Uredbe (ES) št. 396/2005. Agencija je zaključila, da je treba zmanjšati MRL za triasulfuron za ječmen, oves, rž in pšenico ter za fenamifos za paradižnike, jajčevce, paprike, lubenice, bučke, brstični ohrovt, banane, arašide in seme oljnic ter zvišati MRL za grozdje. Glede tritikonazola je Agencija zaključila, da ni treba spremeniti nobenih MRL. MRL za nove proizvode za te štiri snovi, začasno določene v delu B Priloge III k Uredbi (ES) št. 396/2005, je primerno prestaviti v Prilogo II k navedeni uredbi.
(6)
Iz utemeljenih mnenj Agencije in ob upoštevanju dejavnikov, ki vplivajo na odločitev, izhaja, da ustrezne spremembe MRL izpolnjujejo zahteve iz člena 14(2) Uredbe (ES) št. 396/2005.
(7)
Prek Svetovne trgovinske organizacije je potekalo posvetovanje s trgovinskimi partnerji Unije glede novih MRL in njihove pripombe so se upoštevale.
(8)
Preden se spremenjene MRL lahko uporabljajo, je treba določiti primeren rok, v katerem se države članice in zainteresirane strani lahko pripravijo na izpolnjevanje novih zahtev zaradi spremembe MRL.
(9)
Prilogo II k Uredbi (ES) št. 396/2005 in del B Priloge III k navedeni Uredbi je zato treba ustrezno spremeniti.
(10)
Da se omogoči normalno trgovanje s proizvodi ter njihova predelava in potrošnja, mora ta uredba določiti prehodne ukrepe za proizvode, ki so bili zakonito proizvedeni pred spremembo MRL in za katere je iz informacij razvidno, da je ohranjena visoka raven varstva potrošnikov.
(11)
Ukrepi, predvideni v tej uredbi, so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala -
SPREJELA NASLEDNJO UREDBO:
Člen 1
Prilogi II in III k Uredbi (ES) št. 396/2005 se spremenita:
(1)
Priloga II se spremeni v skladu s Prilogo k tej uredbi.
(2)
V delu B Priloge III se stolpci za etefon, fenamifos, triasulfuron in tritikonazol črtajo.
Člen 2
Za aktivne snovi in proizvode z naslednjega seznama se Uredba (ES) št. 396/2005, kakršna je bila, preden je bila spremenjena s to uredbo, še naprej uporablja za proizvode, ki so bili zakonito proizvedeni pred 1. januarjem 2012:
(a)
kaptan: celery, spinach and parsley;
(b)
karbendazim in tiofanat-metil: zamrznjeni, pripravljeni, konzervirani in predelani proizvodi grenivk, pomaranč in paradižnikov;
(c)
fenamifos: plodovke, banane, seme oljnic in brstični ohrovt.
Člen 3
Ta uredba začne veljati na dvajseti dan po objavi v Uradnem listu Evropske unije.
Uporablja se od 1. januarja 2012.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. junija 2011

Labels: 20
3
15
6